"...Word 'n Beskermheer en kampvegter vir die Afrikaner deur die webtuiste www.myvolk.co.za tot 'n onmiskenbare verwysingsbron te ontwikkel. Enkapsuleer alles na aan die Afrikaner hart: geskiedenis, taal, geloof, kultuur en musiek; as deel van ons plig teenoor ons moedertaal...Dit is ons erns!..."
Dit is die doel van www.myvolk.co.za om die grootste aanlyn verwysingsbron webwerf in Afrikaans te word, in die volgende 24 maande. Met die webtuiste wil ons 'n aanlyn tuiste skep vir Afrikaners plaaslik, sowel as die wat tans in die buiteland woonagtig is. Verder voel ek dit ook as my plig om die Afrikaner geskiedenis neer te pen, vir komende geslagte!
Met die webblad gee ek ook erkenning aan vier mense wat Afrikaans vir my laat leef het. Ruth Joubert, my ma - wat altyd met daad gelei het. En ons nooit ophou aanraai het om lief te wees vir ons taal nie. Marius Ferreira wat my deur Standerd Twee tot Vyf gefoeter het (naskoolse klasse: hy het leerlinge gesoek en het geoefen om 'n onderwyser te word; ons was mal oor die droëwors na klas elke dag), en my twee Hoërskool Onderwysers - Alet du Plessis en Sas Otto. Mnr Otto, Raka sal nooit ooit weer dieselfde vir my wees nie. En terwyl ek lof uitdeel, Mnr. Greyling vir sy toewyding om 'n liefde vir geskiedenis by my te kweek.
Vir so min as R 99.00 kan u op MyVolk adverteer. Jy kan ook die blad borg teen 'n bedrag wat jou sak pas.
Vanaf 1 Januarie 2014 sal ek myself voltyds toespits vir bogenoemde ideaal. Sou u voel dat hierdie 'n waardige taak is en u 'n finansiële bydrae wil maak, sal dit hoog op prys gestel word. Dit is ook my toekomsvisie om dorpe en stede in volgorde 'geskiedenis' te rangskik, en saakgelastigdes in hierdie dorpe en stede aan te stel om na die belange van Afrikanergeskiedenis om te sien. 'n Nie-winsgewende Trust sal vir dié doel geskep word.